RESOLUCIÓN do 28 de agosto de 2025, da Dirección Xeral de Xuventude, pola que se dá publicidade ás resolucións de adxudicación de prazas e concesión de bolsas nas residencias xuvenís ao abeiro da Orde do 21 de maio de 2025 pola que se determinan as bases reguladoras para a concesión de prazas e bolsas nas residencias xuvenís dependentes desta consellería e da Resolución do 5 de xuño de 2025 pola que se convocan para o curso académico 2025/26 (códigos de procedemento BS303B, BS303C e BS303D).
Consellería de Cultura, Lingua e Xuventude — III. Outras disposicións — 05/09/2025

Mediante a Orde do 21 de maio de 2025 (DOG núm. 105, do 4 de xuño) pola que se determinan as bases reguladoras para a concesión de prazas e bolsas nas residencias xuvenís dependentes da Consellería de Cultura, Lingua e Xuventude para o curso 2025/26 apróbase a convocatoria para a adxudicación de prazas e bolsas a través dos seguintes procedementos:
a) BS303B: prazas en residencias xuvenís para estudantes.
b) BS303C: prazas en residencias xuvenís para persoas estudantes colaboradoras bolseiras.
c) BS303D: prazas en residencias xuvenís para persoas traballadoras.
O número de prazas residenciais convocadas e a súa distribución por residencias e procedemento é o seguinte:
De conformidade co artigo 13 da citada orde, a resolución de adxudicación de prazas, a relación definitiva de persoas beneficiarias das bolsas e a lista de agarda coas puntuacións obtidas correspóndelle á persoa titular do departamento territorial da provincia onde radique a residencia xuvenil, por delegación da persoa titular da Consellería de Cultura, Lingua e Xuventude.
Así mesmo, o artigo 14 establece que se publicarán no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións destes procedementos. Esta publicación producirá os efectos de notificación.
Polo exposto,
Primeiro. Ordenar a publicación, no
Diario Oficial de Galicia
, das resolucións que finalizan o procedemento de concesión para o curso 2025/26 de prazas e bolsas nas residencias xuvenís correspondentes aos departamentos territoriais de Lugo, Ourense e Vigo da Consellería de Cultura, Lingua e Xuventude (códigos de procedemento BS303B, BS303C e BS303D), que se recollen nos anexos á resolución.
Segundo. Comunicar que as resolucións de concesión de prazas e bolsas, que finalizan os procedementos, esgotan a vía administrativa e que contra elas se poderá interpor potestativamente recurso de reposición, ante o mesmo órgano que as ditou, no prazo dun mes que se contará a partir do día seguinte ao da súa publicación no
Diario Oficial de Galicia
.
Estas resolucións tamén poderán ser impugnadas directamente ante o Tribunal Superior de Xustiza, órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de agosto de 2025
Resolución do 27 de agosto de 2025, ditada nos procedementos BS303B, BS303C e BS303D, de concesión de prazas e bolsas, do Departamento Territorial de Lugo da Consellería de Cultura, Lingua e Xuventude, pola que se aproba a relación definitiva de persoas beneficiarias das prazas e bolsas, lista de agarda e solicitudes desestimadas no Complexo Residencial Xuvenil LUG I para o curso académico 2025/26.
Convocada a oferta de prazas e bolsas, procedementos BS303B, BS303C e BS303D, nas residencias xuvenís dependentes da Consellería de Cultura, Lingua e Xuventude para o curso académico 2025/26 por Resolución do 5 de xuño de 2025 (DOG núm. 118, do 23 de xuño), e tendo en conta os seguintes
Antecedentes:
Primeiro. Unha vez examinadas as solicitudes presentadas para o Complexo Residencial Xuvenil LUG I, de conformidade co artigo 2 da orde, das 117 solicitudes presentadas para un total de 81 prazas/bolsas, son admitidas a trámite e avaliadas pola Comisión de Cualificación 112 solicitudes das que 109 corresponden ao procedemento BS303B para estudantes, 7 ao procedemento BS303C para estudantes colaboradores bolseiros e 1 ao procedemento BS303D para persoas traballadoras. Do resultado da baremación, a Comisión de Cualificación eleva o informe ao órgano instrutor.
Para o procedemento BS303B desestímanse 3 solicitudes, por incumprimento dos requisitos dos artigos 4.2.c), 4.1.a) e 4.2.a) da orde de convocatoria e prodúcese a renuncia de 31 solicitudes.
Para o procedemento BS303C desestímanse 2 solicitudes por incumprimento dos requisitos do artigo 4.3.e) da orde de convocatoria.
Segundo. O órgano instrutor, con base no informe da Comisión Cualificadora, tendo en conta as prazas e bolsas ofertadas na convocatoria e o resultado da instrución, eleva a súa proposta de adxudicación de prazas para persoas estudantes, prazas/bolsas para persoas estudantes colaboradoras bolseiras, persoas en lista de agarda e solicitudes desestimadas.
Vistos os antecedentes citados e tendo en conta o disposto nos artigos 9 e 11 da citada orde e os demais preceptos normativos de xeral e pertinente aplicación, este departamento territorial
Primeiro. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo ao establecido no artigo 13 adxudícanse as prazas para o Complexo Residencial Xuvenil LUG I para o curso académico 2025/26, para o procedemento BS303B, persoas estudantes non bolseiras, coa orde e puntuación que figura no anexo I.
A lista de desistencias ou renuncias producidas neste procedemento publícase como anexo II.
A lista de solicitudes desestimadas ou inadmitidas publícase como anexo III.
Segundo. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo ao establecido no artigo 13 adxudícanse as prazas/bolsas para o Complexo Residencial Xuvenil LUG I para o curso académico 2025/26, para o procedemento BS303C, persoas estudantes colaboradoras bolseiras coa orde e puntuación que figura no anexo IV.
A lista de desistencias ou renuncias producidas neste procedemento publícase como anexo V.
Así mesmo, desestímanse e inadmítense as solicitudes que se relacionan no anexo VI, polos motivos indicados neste.
Terceiro. Á vista da solicitude presentada en prazo regulamentario, con base no artigo 1 e demais requisitos exixidos na convocatoria, prodúcese a renuncia da solicitude de praza/bolsa para o Complexo Residencial LUG I para o curso académico 2025/26, para o procedemento BS303D, persoas traballadoras, relacionada no anexo VII.
Neste procedemento, as seis prazas non cubertas para persoas traballadoras e a praza non cuberta para persoas estudantes colaboradoras bolseiras ofertáronse no procedemento BS303B para persoas estudantes non bolseiras co resultado que figura para o dito procedemento.
Cuarto. De conformidade co artigo 15, as persoas estudantes beneficiarias das prazas e as persoas beneficiarias estudantes colaboradoras bolseiras deberán entregar a documentación indicada no número 1 deste artigo.
Ademais, as persoas beneficiarias de prazas para estudantes colaboradoras bolseiras, persoas estudantes non bolseiras e persoas traballadoras, unha vez comunicada a admisión, farán entrega dunha mensualidade completa en concepto de reserva de praza consonte o estipulado no artigo 15.1.e) da orde.
As persoas beneficiarias estudantes colaboradoras bolseiras deberán achegar a memoria final de conformidade co disposto no artigo 24, xustificación da axuda, da Orde da Consellería de Cultura, Lingua e Xuventude, do 21 de maio de 2025, pola que se establecen as bases reguladoras para a concesión de prazas e bolsas nas residencias xuvenís dependentes desta consellería no mes seguinte ao remate da bolsa.
Quinto. De conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, publicaranse as resolucións deste procedemento no
Diario Oficial de Galicia
. Esta publicación producirá os efectos de notificación.
Serán igualmente obxecto de publicidade a través da páxina web da Dirección Xeral de Xuventude, http://xuventude.xunta.es, con carácter complementario.
Sexto. Esta resolución pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación da resolución no
Diario Oficial de Galicia
, ou impugnalas directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución no
Diario Oficial de Galicia
, de conformidade co disposto no artigo 46.1 da Lei 29/1998, do 13 de xullo, reguladora da xurisdición contencioso-administrativa.
Lugo, 27 de agosto de 2025. O conselleiro de Cultura, Lingua e Xuventude. P.D. (Disposición adicional segunda da Orde do 21 de maio de 2025; DOG núm. 105, do 4 de xuño). Manuel Antonio Fernández Piñeiro, director territorial de Lugo.
Resolución do 27 de agosto de 2025, ditada nos procedementos BS303B, BS303C e BS303D de concesión de prazas e bolsas, do Departamento Territorial de Ourense, da Consellería de Cultura, Lingua e Xuventude, pola que se aproba a relación definitiva de persoas beneficiarias das prazas e bolsas, lista de agarda, relación de persoas excluídas e renuncias na residencia xuvenil Florentino López Cuevillas para o curso académico 2025/26.
Convocada a oferta de prazas e de bolsas, procedementos BS303B, BS303C e BS303D, nas residencias xuvenís dependentes da Consellería de Cultura, Lingua e Xuventude para o curso académico 2025/26 pola Resolución do 5 de xuño de 2025 (DOG núm. 118, do 23 de xuño), e tendo en conta os seguintes
Antecedentes:
Primeiro. Unha vez examinadas as solicitudes presentadas para a residencia xuvenil Florentino López Cuevillas, de conformidade co artigo 2 da orde, das 143 solicitudes presentadas para un total de 60 prazas/bolsas, son admitidas a trámite e avaliadas pola Comisión de Cualificación 142 solicitudes, das cales 132 corresponden ao procedemento BS303B para persoas estudantes, 9 ao procedemento BS303C para persoas estudantes colaboradoras bolseiras e 1 ao procedemento BS303D para persoas traballadoras. Do resultado da baremación, a Comisión de Cualificación eleva o informe ao órgano instrutor.
De conformidade co establecido no artigo 2.2 da convocatoria, as 5 prazas do procedemento BS303D ofertaranse a persoas estudantes non bolseiras.
Para o procedemento BS303B desestímase 3 solicitude por incumprimento dos requisitos dos artigos 4.2.c), 5.1 e 5.2 da orde de convocatoria.
Para o procedemento BS303C desestímanse 2 solicitudes por incumprimento dos requisitos do artigo 4.3.e) da orde de convocatoria.
Para o procedemento BS303D desestímase 1 solicitude por incumprimento dos requisitos do artigo 4.4 da orde de convocatoria.
Por último, no procedemento BS303B produciuse a renuncia ou desistencia de 28 solicitudes, de conformidade co establecido no artigo 94 da Lei 39/2015, do 1 de outubro, do procedemento administrativo común das administracións públicas.
Segundo. O órgano instrutor, con base no informe da Comisión Cualificadora, tendo en conta as prazas e bolsas ofertadas na convocatoria e o resultado da instrución, eleva a súa proposta de adxudicación de prazas para estudantes non bolseiros, prazas/bolsas para persoas estudantes colaboradoras bolseiras, persoas en lista de agarda e solicitudes desestimadas.
Vistos os antecedentes citados e tendo en conta o disposto nos artigos 9 e 11 da citada orde e os demais preceptos normativos de xeral e pertinente aplicación, este departamento territorial
Primeiro. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo o establecido no artigo 13, adxudícanse as prazas para a residencia xuvenil Florentino López Cuevillas para o curso académico 2025/26, para o procedemento BS303B, persoas estudantes non bolseiras, coa orde e puntuación que figura no anexo I.
As solicitudes para o procedemento BS303B que non acadaran a puntuación requirida pasan á lista de agarda que se relaciona no anexo II.
A lista de desistencias ou renuncias producidas neste procedemento publícase como anexo III.
A lista de solicitudes desestimadas ou inadmitidas publícase como anexo IV.
Segundo. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo o establecido no artigo 13, adxudícanse as prazas/bolsas para a residencia xuvenil Florentino López Cuevillas para o curso académico 2025/26, para o procedemento BS303C, persoas estudantes colaboradoras bolseiras, coa orde e puntuación que figura no anexo V.
As solicitudes para o procedemento BS303C que non acadaran a puntuación requirida pasan á lista de agarda que se relaciona no anexo VI.
Así mesmo, desestímanse e inadmítense as solicitudes que se relacionan no anexo VII, polos motivos indicados neste.
Terceiro. Á vista da solicitude presentada en prazo regulamentario, con base no artigo 1 e demais requisitos exixidos na convocatoria, así mesmo, segundo o establecido no artigo 13 desestímase a solicitude de praza/bolsa para a residencia xuvenil Florentino López Cuevillas para o curso académico 2025/26, para o procedemento BS303D, persoas traballadoras, relacionada no anexo VIII, polos motivos indicados neste.
Neste procedemento, as cinco prazas non cubertas para persoas traballadoras ofertáronse no procedemento BS303B para persoas estudantes non bolseiras co resultado que figura para o dito procedemento.
Cuarto. De conformidade co artigo 15, as persoas estudantes beneficiarias das prazas e as persoas beneficiarias estudantes colaboradoras bolseiras deberán entregar a documentación indicada no número 1 deste artigo.
Ademais, as persoas beneficiarias de prazas para estudantes colaboradoras bolseiras, persoas estudantes non bolseiras e persoas traballadoras, unha vez comunicada a admisión, farán entrega dunha mensualidade completa en concepto de reserva de praza consonte o estipulado no artigo 15.1.e) da orde.
As persoas beneficiarias estudantes colaboradoras bolseiras deberán achegar a memoria final de conformidade co disposto no artigo 24, xustificación da axuda, da Orde da Consellería de Cultura, Lingua e Xuventudes, do 21 de maio de 2025, pola que se establecen as bases reguladoras para a concesión de prazas e bolsas nas residencias xuvenís dependentes desta consellería no mes seguinte ao remate da bolsa.
Quinto. De conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, publicaranse as resolucións deste procedemento no
Diario Oficial de Galicia
. Esta publicación producirá os efectos de notificación.
Serán igualmente obxecto de publicidade a través da páxina web da Dirección Xeral de Xuventude, http://xuventude.xunta.es, con carácter complementario.
Sexto. Esta resolución pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación da resolución no
Diario Oficial de Galicia
, ou impugnalas directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución no
Diario Oficial de Galicia
, de conformidade co disposto no artigo 46.1 da Lei 29/1998, do 13 de xullo, reguladora da xurisdición contencioso-administrativa.
Ourense, 27 de agosto de 2025. O conselleiro de Cultura, Lingua e Xuventude. P.D. (Disposición adicional segunda da Orde do 21 de maio de 2025; DOG núm. 105, do 4 de xuño). Sandra Quintas Vázquez, directora territorial de Ourense.
Resolución do 27 de agosto de 2025, ditada nos procedementos BS303B, BS303C e BS303D de concesión de prazas e bolsas, do Departamento Territorial de Pontevedra da Consellería de Cultura, Lingua e Xuventude, pola que se aproba a relación definitiva de persoas beneficiarias das prazas e bolsas, lista de agarda, relación de persoas excluídas e renuncias na residencia xuvenil Altamar para o curso académico 2025/26.
Convocada a oferta de prazas e de bolsas, procedementos BS303B, BS303C e BS303D, nas residencias xuvenís dependentes da Consellería de Cultura, Lingua e Xuventude para o curso académico 2025/26 pola Resolución do 5 de xuño de 2025 (DOG núm. 118, do 23 de xuño), e tendo en conta os seguintes
Antecedentes:
Primeiro. Unha vez examinadas as solicitudes presentadas para a residencia Altamar, de conformidade co artigo 2 da orde, das 159 solicitudes presentadas para un total de 92 prazas/bolsas, son admitidas a trámite e avaliadas pola Comisión de Cualificación 154 solicitudes, das que 143 corresponden ao procedemento BS303B para persoas estudantes, 10 ao procedemento BS303C para persoas estudantes colaboradoras bolseiras e 1 ao procedemento BS303D para persoas traballadoras. Do resultado da baremación, a Comisión de Cualificación elevou informe ao órgano instrutor.
De conformidade co establecido no artigo 2.1 da convocatoria, as 6 prazas restantes para o procedemento BS303D ofertaranse a persoas estudantes non bolseiras.
Para o procedemento BS303B desestímase 1 solicitude por incumprimento dos requisitos do artigo 4.1 da orde de convocatoria.
Para o procedemento BS303C desestímanse 4 solicitudes por incumprimento dos requisitos do artigo 4.3.e) da orde de convocatoria.
Por último, no procedemento BS303B produciuse a renuncia ou desistencia de 22 solicitudes, de conformidade co establecido no artigo 94 da Lei 39/2015, do 1 de outubro, do procedemento administrativo común das administracións públicas.
Segundo. O órgano instrutor, con base no informe da Comisión Cualificadora, tendo en conta as prazas e bolsas ofertadas na convocatoria e o resultado da instrución, eleva a súa proposta de adxudicación de prazas para estudantes, prazas/bolsas para persoas estudantes colaboradoras bolseiras, persoas en lista de agarda e solicitudes desestimadas.
Vistos os antecedentes citados e tendo en conta o disposto nos artigos 9 e 11 da citada orde e os demais preceptos normativos de xeral e pertinente aplicación, esta dirección territorial
Primeiro. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo o establecido no artigo 13, adxudícanse as prazas para a residencia xuvenil Altamar para o curso académico 2025/26, para o procedemento BS303B, persoas estudantes non bolseiras, coa orde e puntuación que figura no anexo I.
As solicitudes para o procedemento BS303B que non acadaron a puntuación requirida pasan á lista de agarda que se relaciona no anexo II.
A lista de desistencias producidas neste procedemento publícase como anexo III.
A lista de solicitudes desestimadas ou non admitidas publícase como anexo IV.
Segundo. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo o establecido no artigo 13, adxudícanse as prazas/bolsas para a residencia xuvenil Altamar para o curso académico 2025/26, para o procedemento BS303C, persoas estudantes colaboradoras bolseiras coa orde e puntuación que figura no anexo V.
As solicitudes para o procedemento BS303C que non acadaron a puntuación requirida pasan á lista de agarda que se relaciona no anexo VI.
Así mesmo, desestímanse e inadmítense as solicitudes que se relacionan no anexo VII, polos motivos indicados neste.
Terceiro. Á vista das solicitudes presentadas en prazo regulamentario, con base no artigo 1 e demais requisitos exixidos na convocatoria, así mesmo, segundo o establecido no artigo 13, adxudícanse as prazas/bolsas para a residencia xuvenil Altamar para o curso académico 2025/26, para o procedemento BS303D, persoas traballadoras, coa orde e puntuación que figura no anexo VIII.
Neste procedemento, as seis prazas non cubertas para persoas traballadoras ofertáronse no procedemento BS303B para persoas estudantes non bolseiras co resultado que figura para o dito procedemento.
Cuarto. De conformidade co artigo 15 da Orde do 21 de maio de 2025 (DOG núm. 105, do 4 de xuño), as persoas beneficiarias deberán entregar a documentación indicada no número 1 deste artigo.
Ademais, para as persoas estudantes colaboradoras bolseiras, persoas estudantes non bolseiras e para as persoas traballadoras, xustificante de pagamento dunha mensualidade en concepto de reserva de praza residencial.
As persoas beneficiarias estudantes colaboradoras bolseiras deberán achegar a memoria final de conformidade co disposto no artigo 24 de xustificación da axuda no mes seguinte ao de remate da bolsa.
Quinto. De conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, publicaranse as resolucións deste procedemento no
Diario Oficial de Galicia
. Esta publicación producirá os efectos de notificación.
Serán igualmente obxecto de publicidade a través da páxina web da Dirección Xeral de Xuventude, http://xuventude.xunta.es, con carácter complementario.
Sexto. Esta resolución pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación da resolución no
Diario Oficial de Galicia
, ou impugnalas directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución no
Diario Oficial de Galicia
, de conformidade co disposto no artigo 46.1 da Lei 29/1998, do 13 de xullo, reguladora da xurisdición contencioso-administrativa.
Pontevedra, 27 de agosto de 2025. O conselleiro de Cultura, Lingua e Xuventude. P.D. (Disposición adicional segunda da Orde do 21 de maio de 2025; DOG núm. 105, do 4 de xuño). María Isabel Couselo Torres, directora territorial de Pontevedra.